**RIIGI KINNISVARA AS STIPENDIUM „TULEVIKU TIPUD“**

Riigi Kinnisvara AS üheks strateegiliseks eesmärgiks on olla kinnisvaravaldkonna kompetentsikeskus ja innovatsioonivedur. Meile läheb korda, et kogu ruumiloome, sh ruumilise planeerimise, projekteerimise, ehituse ja kinnisvaravaldkonna tippspetsialistide järelkasv oleks kvaliteetne ning peame oluliseks, et valdkonna erialad oleksid noorte seas atraktiivsed. Näeme võimalusi nii tippteadlaste kui ka alustava põlvkonna kaasamises, sest uute ideede ja teadmistega saame luua innovaatilisi lahendusi ruumiloome valdkonnas eri sektorite ja paljude valdkondade ning osaliste koosmõjus. Homse loovad tänased talendid, mistõttu soovime Eesti suurima kinnisvaraettevõttena märgata, tunnustada ja toetada uut andekat põlvkonda.

1. **Riigi Kinnisvara AS stipendium „Tuleviku Tipud“** on ette nähtud bakalaureuse-, magistri- ja doktoriõppe edukale üliõpilasele, kes vastab järgmistele tingimustele:
	* immatrikuleeritud ülikooli ja ei viibi taotluse esitamise hetkel akadeemilisel puhkusel;
	* kaalutud keskmine hinne vähemalt 3,5;
	* aktiivne eluhoiak ja oma eriala fänn, kelle eesmärgiks on areneda valdkonna tipptegijaks;
	* on valmis esitama oma lõputööd ettekandena Riigi Kinnisvara töötajatele
	* planeeritav bakalaureuse-, magistri- või doktoritöö keskendub järgmistele valdkondadele:
		+ teadmispõhine ja digitaalne ehitus ning selle juhtimine;
		+ hoonete keskkonnamõju ja jätkusuutlikkus;
		+ hoonete energiatõhusus, sisekliima ja tehnosüsteemid;
		+ kinnisvara korrashoid ja digitaliseerimine;
		+ avaliku ruumi loomine ja kujundamine;
		+ töökeskkonna disain;
2. Stipendiaadil on võimalus teha koostööd AS-iga Riigi Kinnisvaraga (sh tasustatud praktika võimalus), täpne koostöövorm sõltub stipendiaadi ja rahastaja vahelisest kokkuleppest.
3. Stipendiumi allikaks on stipendiumi rahastaja poolt Tallinna Ülikoolile ülekantav summa.
4. Bakalaureuseõppe stipendiumi suurus on **1500 eurot**, magistriõppe stipendiumi suurus **2000 eurot** ja doktoriõppe stipendiumi suurus on **3000 eurot**. Stipendium makstakse välja ühes osas. Tallinna Ülikoolil on õigus stipendiumist maha arvutada halduskulud kuni 10% ulatuses.
5. Stipendiumi taotlemine ja määramine toimub avaliku konkursi korras. Konkurss kuulutatakse välja ülikooli ja Riigi Kinnisvara erinevates infokanalites
6. Stipendiumi taotlemiseks tuleb kandidaatidel esitada TLÜ stipendiumikomisjonile aadressile oppeosakondlu.ee (digitaalselt allkirjastatud):
* motivatsioonikiri, kus taotleja põhjendab oma vastavust esitatud eeldustele;
* *Curriculum Vitae*;
* Kinnitus valmisolekust kohtuda Riigi Kinnisvara AS-iga, et teha 5 minutiline liftikõne, mille käigus tutvustatakse oma bakalaureuse-, magistri- või doktoritöö projekti.
1. TLÜ registreerib stipendiumi taotlemiseks esitatud avaldused ja korraldab dokumentide edastamise rahastajale. Rahastaja võib soovi korral kohtuda stipendiumi taotlejatega enne stipendiaadi väljavalimist.
2. Lõpliku otsuse stipendiaatide valikul ja stipendiumi määramise või mittemääramise osas langetab Riigi Kinnisvara AS.
3. Stipendiaadi kinnitab TLÜ rahastaja ettepanekul. Stipendium makstakse välja stipendiaadi poolt TLÜ-le teatatud pangaarvele.
4. Võimalikud stipendiumi määramisega seotud probleemid lahendab TLÜ stipendiumikomisjon.